# Азис

### от Уикипедия, свободната енциклопедия

Азис български певец
Роден: | 7 март 1978 Сливен, България

Васил Троянов Боянов (р. 7 март 1978), по-известен като Азис е български чалга певец от ромски произход.

Роден е в Сливен, но израства в Костинброд и в София, кв. Банишора. Произхожда от заможно ромско семейство — майка му е от кардарашите, баща му е цоцоманин. На 11 години заминава за Германия, където разхожда кучетата на заможни хора. Там научава немски, ражда се сестра му Матилда. Пробва да се реализира като фотомодел, но не се справя на подиума. В една модна агенция среща Юлияна Кънчева, която го подкрепя и стават най-добри приятели.

Една от първите му изяви е в ансамбъла „Рома“. За широката публика е открит от продуцента на „Съни мюзик“ Крум Крумов. Васил отива при него с първия си издаден албум с евангелски песнопения. Крумов му дава шанс, тъй като самият той е евангелист. Първият си албум, „Сълза“, самият Азис определя като „пълна боза“. Популярност набира с втория си албум — „Мъжете също плачат“. Понастоящем има издадени над десет албума.

От 3 май 2005 е избран за почетен председател на ПД „Евророма“ и оглави комисията ѝ по култура. През лятото на 2005 г. е кандидат-депутат, но не успява да влезе в българския парламент. Автор е на голяма част от образователната програма на партията. По негова идея родителите на деца, които имат добър успех и изобщо ходят на училище, ще получават пари; в класовете, където има до 30% българчета, всички трябва да получават безплатно учебни помагала и учебници, за да няма сегрегация и ромчетата да се чувстват привилегировани; настоява депутатите на „Евророма“ да се откажат от заплатите си.

През 2006 издава книгата „Аз Azis“, която пише с помощта на Ваня Щерева. Същата година е сред номинираните за кампанията на БНТ "Великите българи".

## [редактиране] Външни препратки

Уикицитат съдържа
колекция от цитати от/за Азис

- Текстове на песни на Азис
- Дискография на Азис с Мп3 примери

Взето от „http://bg.wikipedia.org../../../%D0%B0/%D0%B7/%D0%B8/%D0%90%D0%B7%D0%B8%D1%81.html“.

Категории: Български певци

##### Views

- Статия
- Беседа
- Текуща версия

##### Търсене

##### На други езици

- English
- Romani